32006R0267
L 047/1
JURNALUL OFÍCIAL AL UNIUNII EUROPENE
REGULAMENTUL (CE) NR. 267/2006 AL CONSILIULUI
din 30 ianuarie 2006
privind punerea în aplicare a Acordului sub forma unui schimb de scrisori între Comunitatea Europeană și Australia în conformitate cu articolul XXIV alineatul (6) și cu articolul XXVIII din Acordul General pentru Tarife și Comerț (GATT) din 1994 privind modificarea concesiilor din listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace, în cadrul procesului de aderare al acestora la Uniunea Europeană, de completare a anexei I la Regulamentul (CEE) nr. 2658/87 privind Nomenclatura tarifară și statistică și Tariful Vamal Comun
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133,
având în vedere propunerea Comisiei,
întrucât:
(1)
Regulamentul (CEE) nr. 2658/87 (1) a stabilit o nomenclatură a mărfurilor, denumită în continuare „Nomenclatura Combinată”, și ratele convenționale ale drepturilor vamale din cadrul Tarifului Vamal Comun.
(2)
Prin Decizia 2006/106/CE din 30 ianuarie 2006 privind încheierea unui Acord sub forma unui schimb de scrisori între Comunitatea Europeană și Australia în conformitate cu articolul XXIV alineatul (6) și cu articolul XXVIII din Acordul General pentru Tarife și Comerț (GATT) din 1994 privind modificarea concesiilor din listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace în cadrul procesului de aderare al acestora la Uniunea Europeană (2), Consiliul a aprobat, în numele Comunității, acordul mai sus menționat în vederea încheierii negocierilor inițiate în conformitate cu articolul XXIV alineatul (6) din GATT 1994.
(3)
Este necesară completarea Regulamentului (CEE) nr. 2658/87 în consecință,
ADOPTĂ PREZENTUL REGULAMENT:
Articolul 1
În Regulamentul (CEE) nr. 2658/87, anexa 7, intitulată Contingentele tarifare OMC ce urmează să fie acordate de autoritățile comunitare competente, din anexa I partea 3 secțiunea III, se completează cu cantitățile care figurează în anexa la prezentul regulament.
Articolul 2
Prezentul regulament intră în vigoare după șase săptămâni de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 ianuarie 2006.